Ужас! Главният стратег на Тръмп е расист и иска войни
Най-близкият съветник на Доналд Тръмп смята, че САЩ са на ръба на Трета световна война, и че в следващите няколко години ще влязат във война с Китай. Крайнодесният Стив Банън, чиято позиция в Белия дом е на главен стратег, на който бе дадена безпрецедентна власт и който е намеквал в миналото, че подкрепя расовото превъзходство на белите, предположи, че САЩ и Китай ще влязат в сблъсък заради Южнокитайско море, пише британският в. „Индипендънт“. Известният американски историк Дейвид Кайзер твърди, че Стив Банън многократно се е опитвал да го подтикне да каже, че САЩ са на ръба на Трета световна война. Кайзер уточни, че главният стратег на Доналд Тръмп в Белия дом „наистина направи опит“ в интервю през 2009 г. да го убеди, че „голямата криза“ ще бъде поне толкова мащабна, колкото Втората световна война. Убеждението на Банън, че глобалното общество преминава през повтарящи се цикли, разделени от война на всеки 80 или 100 години, е добре документирано през последните седмици, отбелязва британският в. „Индипендънт“. Кайзер уточнява: „Имате Американската революция, имате Гражданската война, имате Втората световна война, те стават все по-големи и по-големи. Очевидно, той (Банън) очаква, че в този „четвърти поврат“ ще има един поне толкова голям (конфликт). И той наистина направи опит, спомням си, да ме накара да кажа, че в момента се намираме в такова събитие.“ Банън е интервюирал историка за документален филм от 2010 г., създаден от консервативния мозъчен тръст „Обединени граждани“. Уточнява се, че Стив Банън е казал на Дейвид Кайзер, че Америка е изпаднала в „четвърти поврат“, след като през септември 2008 г. министърът на финансите и шефът на Федералния резерв поискаха спасителен план за банките в САЩ след разразяването на финансовата криза. Бившият директор на крайнодесния новинарски сайт Breitbart Стив Банън изглежда смята, че сме в разгара на една екзистенциална война, предимно с исляма и Китай. Той заяви пред в. „Вашингтон поуст“ миналия месец, че „ние сме свидетели на раждането на нов политически ред“. През 2011 г. той изтъкнал в интервю, че „ние сме в 100-годишна война срещу радикалния ислям“, а през 2014 г. коментира по време на конференция във Ватикана: „Ние сме в откровена война срещу джихадисткия ислямски фашизъм“. „Ние отиваме към война в Южнокитайско море в рамките на 5 до 10 години, не ли?“, изтъкнал Банън по време на свое радио шоу през март 2016 г.. И допълни: „Няма съмнение за това. Те строят изкуствени острови и на практика правят неподвижни самолетоносачи и разполагат ракети на тях. Те идват тук в САЩ пред лицето ни и заявяват, че това море е тяхно от древни времена.“ Напрежението между Китай – от една страна, и САЩ и Япония – от друга, както и други страни, нарасна през последните години заради спор относно това, кой точно владее част от Тихия океан. Китай отстоява териториалните си претенции върху морето с изграждането на изкуствени острови в него, на които изгради военни съоръжения. Отношенията между Китай и САЩ стават все по-лоши след избирането на Тръмп за президент и неговата антикитайска реторика, белязала още предизборната му кампания. Бившият шеф на сайта Breibart в миналото се е оприличавал на Ленин, например. „Руският вожд искаше да унищожи държавата, а това е и моя цел също. Искам да срина всичко и да срутя цялата днешна политическа върхушка“, коментирал веднъж Стив Банън. Източник: http://inews.bg/Свят/Ужас-Главният-стратег-на-Тръмп-е-расист-и-иска-войни_l.a_c.371_i.546801.html